Jeesus lähti sitten taas Tyroksen seudulta ja tuli -
Sidonin ja Dekapoliin alueen kautta Galileanjärvelle.
Siellä hänen luokseen tuotiin kuuro mies, -
joka ei pystynyt kunnolla puhumaan, -
ja häntä pyydettiin panemaan kätensä miehen päälle.
Jeesus otti hänet erilleen väkijoukosta, -
pani sormensa hänen korviinsa, sylkäisi ja kosketti hänen kieltään.
Sitten hän katsahti taivaalle, huokasi ja sanoi kuurolle: "Effata."
Se merkitsee: aukene.
Silloin miehen korvat aukenivat ja hänen kielensä vapautui, -
niin että hän puhui selkeästi.
Jeesus kielsi ihmisiä kertomasta tästä kenellekään, -
mutta mitä enemmän hän heitä kielsi, sitä enemmän he levittivät siitä tietoa.
Kaikki olivat ylen määrin hämmästyksissään ja sanoivat: -
"Hyvin hän on kaiken tehnyt.
Kuurot hän saa kuulemaan ja mykät puhumaan."
Siihen aikaan oli taas kerran koolla paljon ihmisiä.
Kun heillä ei ollut syötävää, Jeesus kutsui opetuslapset luokseen ja sanoi:
"Minun käy sääliksi näitä ihmisiä.
He ovat olleet luonani jo kolme päi- vää, eikä heillä ole mitään syötävää.
Jos lähetän heidät kotiin nälkäisinä, he uupuvat matkalla.
Monet heistä ovat tulleet kaukaakin."
Opetuslapset sanoivat hänelle: "Mistä kukaan täällä asumattomalla seudulla
voi hankkia leipää näiden kaikkien ruokkimiseksi?"
"Paljonko teillä on leipiä?" Jeesus kysyi. He vastasivat: "Seitsemän."
Jeesus käski väen asettua istumaan.
Sitten hän otti ne seitsemän leipää, lausui kiitoksen ja -
mursi leivät ja antoi palat opetuslapsille.
Opetuslapset jakoivat ne sitten kansalle.
Heillä oli myös muutama pieni kala.
Jeesus siunasi kalat ja käski tarjota nekin.
Ihmiset söivät kyllikseen, -
ja tähteeksi jääneitä paloja kerättiin seitsemän korillista.
Väkeä oli noin neljätuhatta.
Kun Jeesus oli lähettänyt heidät pois, hän kohta nousi -
opetuslasten kanssa veneeseen ja meni Dalmanutan seudulle.
Fariseuksia tuli väittelemään Jeesuksen kanssa.
He vaativat häneltä merkkiä taivaasta pannen näin hänet koetukselle.
Jeesus huokasi syvään ja sanoi: "Miksi tämä sukupolvi vaatii merkkiä?
Totisesti: tälle sukupolvelle ei merkkiä anneta."
Ja hän jätti heidät, astui taas veneeseen ja lähti vastarannalle.
Opetuslapset olivat unohtaneet varata leipää mukaansa.
Heillä oli veneessä yksi ainoa leipä.
Jeesus puhui heille vakavasti: "Olkaa varuillanne.
Varokaa fariseusten ja Herodeksen hapatetta."
Mutta he vain puhelivat keskenään siitä, ettei heillä ollut leipää.
Jeesus huomasi sen ja sanoi: -
"Miksi te puhutte siitä, ettei teillä ole leipää?
Ettekö vieläkään ymmärrä, ettekö käsitä?
Onko teidän sydämenne paatunut? Onhan teillä silmät, ettekö te näe?
Onhan teillä korvat, ettekö kuule? Ja ettekö muista:
kun jaoin ne viisi leipää viidelletuhannelle ihmiselle, -
kuinka monta täyttä korillista te keräsitte palasia?"
"Kaksitoista", he vastasivat.
"Entä kun jaoin ne seitsemän leipää neljälletuhannelle? Kuinka monta -
koria te silloin keräsitte täyteen palasia?" He vastasivat: "Seitsemän."
Jeesus sanoi heille: "Ettekö te vieläkään käsitä?"